Sent mandag aften, omkring klokken 23, opstod der brand i en lejlighed på Vestergade 65 i Nørresundby. Ilden begyndte i et køkken på første sal, da en gryde med varm olie blev antændt. Beboerne forsøgte forgæves at slukke ilden, men da de måtte sande, at de ikke kunne få den slukket, gik de i gang med at banke på alle dørene i opgangen for at få folk ud af bygningen. En 21-årig mand kunne ikke vækkes på anden sal, og det var først, da brandvæsnet ankom til stedet, at han blev reddet ud. Også en 22-årig kvinde var fanget i bygningen. Hun forsøgte at komme ud af vinduet på 1. sal og blev reddet ud af brandpersonalet. De to personer blev kørt på sygehuset til observation for røgforgiftning. Kvinden er udskrevet igen, men den unge mand er indlagt på intensivafdelingen. 13 personer blev evakueret fra ejendommen og naboopgangen. Branden er tirsdag slukket, men der er sket store skader på ejendommen.

Opsummering:
En ejendom i Nørresundby blev evakueret mandag aften, da en lejlighed stod i flammer. To blev kørt på sygehuset.